Decentralized Governance by Blockchain (DGBB) เป็นโซลูชันของ Dash สำหรับปัญหาสำคัญสองประการที่มักเกิดขึ้นกับคริปโต ได้แก่ การกำกับดูแลและการระดมทุน
การกำกับดูแลในโครงการแบบกระจายอำนาจนั้นเป็นเรื่องที่ฟังดูง่าย แต่ในทางปฏิบัติแล้วยังถือว่าเป็นเรื่องที่ยากอยู่ เพราะตามคำนิยามแล้วหมายถึงจะไม่มีหน่วยงานกลางที่มีส่วนร่วมในการตัดสินใจใด ๆ เกี่ยวกับโครงการอย่างสิ้นเชิง ซึ่งเครือข่ายของ Dash ระบุให้การตัดสินใจดังกล่าวเป็นหน้าที่ของ Masternodes ที่ทาง DGBB จะอนุญาตให้แต่ละ Masternodes ลงคะแนนเสียงในแต่ละข้อเสนอ (เห็นด้วย/ไม่เห็นด้วย/งดออกเสียง) ซึ่งข้อเสนอเหล่านั้นมักจะเกี่ยวข้องกับการขอเงินทุนจากทางเครือข่าย แต่ในบางครั้งข้อเสนออาจถูกส่งไปยังเครือข่ายหลักเพื่อแก้ไขการตัดสินใจที่สำคัญ หรือตัดสินข้อโต้แย้งที่เกิดขึ้น
DGBB ยังมีวิธีการสำหรับ Dash ในการจัดสรรทุนสำหรับการพัฒนาตนเอง ในขณะที่โครงการอื่น ๆ นั้นจะขึ้นอยู่กับการบริจาคหรือเงินบริจาคล่วงหน้า ซึ่งในกรณีนี้ Dash จะใช้ 10% ของรางวัลในบล็อกเพื่อเป็นทุนในการพัฒนาตนเอง ซึ่งทุกครั้งที่มีการขุดบล็อกนั้น รางวัลจำนวน 45% จะถูกแจกจ่ายไปยังผู้ขุด ส่วนอีก 45% จะไปที่ Masternodes และอีก 10% ที่เหลือจะไม่ถูกสร้างขึ้นจนกว่าจะถึงสิ้นเดือน โดยทุกคนสามารถส่งข้อเสนอโครงการใด ๆ ไปยังเครือข่ายได้ และหากข้อเสนอได้รับคะแนนโหวตเพียงพอแล้วนั้นจำนวนเงินทุนที่ขอก็จะถูกจ่ายเป็น “Superblock” เมื่อถึงสิ้นเดือน หมายความว่าเครือข่ายจะให้ทุนแก่ข้อเสนอที่ผ่านการอนุมติ โดยเงินทุนจำนวนที่ทางเครือข่ายมอบให้นั้น มาจากรางวัลบล็อก 10% ที่เครือข่ายได้จองไว้ในทุกครั้งที่บล็อกถูกขุดเสร็จสิ้น